آمستردام

آمستردام (ایلک آدی: آمستلردام - آمستل چایین‌دا بند) هولندنین باشکندی، شیمال دنیزینده ایری بندر و اؤلکه‌نین مدنیّتینین مرکزیدیر. اهالیسی ۲٫۱۵۸٫۵۹۲ (۲۰۱۱). ائیسلمر کؤرفزی ساحیلینده، آمستل چایینین دلتاسیندادیر. آلمازجیلالاما و آلماز تیجارتینین ایری مرکزی کیمی مشهوردور. چوخلو اینجه‌سنت و معمارلیق آبیده‌سی وار. کرال سارایی (کئچمیش بلدیه بیناسی، ۱۶۴۸–۵۵، معماری: وان کامپئن)، ۱۴–۱۷ عصرلره عایید کیلسه‌لر، دؤولت موزه‌ای (۱۸۷۷–۸۵، معماری: کوپئرس)، بیرژا (۱۸۹۷–۱۹۰۳، معماری: بئرلاگه) وار. کرال علملر آکادمیاسی، رمبراندتین ائو موزه‌ای، تاریخ موزه‌ای وار. تاریخی آدی ایلک دفعه ۱۲۷۵-جی ایل‌ده چکیلن آمستردام ۱۳۰۰ یاخود ۱۳۰۱-جی ایل‌ده شهر حوقوقو آلمیشدیر. ۱۶-جی عصرده موهوم تیجارت مرکزی کیمی تانین‌میش، ۱۷-جی عصرده بین‌الخلق تیجارت و کرِدیت مرکزینه چئوریلمیشدیر. ۱۷۹۵–۱۸۰۶-جی ایللرده باتاویا رسپوبلیکاسینین، سونرا نیدرلاند کراللیغینین باشکندی اولموشدور. ۱۹۴۰–۴۵-جی ایللرده آلمانلیلار طرفیندن ایشغال ائدیلمیشدیر. قایناقلار